pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.รายงานพบผู้ป่วยยืนยันติดเชื้อรายใหม่เพิ่ม 6ราย ส่วนกรณีชาวเกาหลีใต้อยู่ระหว่างประสานข้อมูล
วันอังคารที่ 4 กุมภาพันธ์ 2563
สธ.รายงานพบผู้ป่วยยืนยันติดเชื้อรายใหม่เพิ่ม 6ราย ส่วนกรณีชาวเกาหลีใต้อยู่ระหว่างประสานข้อมูล
กระทรวงสาธารณสุข เผยคณะผู้เชี่ยวชาญด้านโรคติดต่ออุบัติใหม่ 3 ด้าน รายงานพบผู้ป่วยยืนยันติดเชื้อไวรัสโคโรนาสายพันธุ์ใหม่ 2019 เพิ่ม 6 ราย เป็นคนไทย 4 ราย และนักท่องเที่ยวชาวจีน 2 ราย ส่วนกรณีข่าวชาวเกาหลีใต้อยู่ระหว่างการประสานข้อมูลกับประเทศเกาหลีใต้
​กระทรวงสาธารณสุข เผยคณะผู้เชี่ยวชาญด้านโรคติดต่ออุบัติใหม่ 3 ด้าน รายงานพบผู้ป่วยยืนยันติดเชื้อไวรัสโคโรนาสายพันธุ์ใหม่ 2019 เพิ่ม 6 ราย เป็นคนไทย 4 ราย และนักท่องเที่ยวชาวจีน 2 ราย ส่วนกรณีข่าวชาวเกาหลีใต้อยู่ระหว่างการประสานข้อมูลกับประเทศเกาหลีใต้
บ่ายวันนี้ (4 กุมภาพันธ์ 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ให้สัมภาษณ์ว่าในวันนี้ คณะผู้เชี่ยวชาญด้านโรคติดต่ออุบัติใหม่ 3 ด้าน (ด้านคลินิก ระบาดวิทยา และห้องปฏิบัติการ) ได้ประชุมและสรุปรายงานผู้ป่วยยืนยันติดเชื้อไวรัสโคโรนาสายพันธุ์ใหม่ 2019 รายใหม่เพิ่มอีก 6 ราย โดยเป็นคนไทย 4 รายในจํานวนนี้ 2 รายเป็นสามีภรรยา มีประวัติเดินทางไปท่องเที่ยวประเทศญี่ปุ่น และ 2 รายเป็นผู้ขับขี่รถโดยสารไม่ประจําทางซึ่งรับผู้โดยสารชาวจีน ส่วนอีก 2 รายเป็นนักท่องเที่ยวชาวจีน
กระทรวงสาธารณสุขได้ประสานไปยังจุดประสานงานกฎอนามัยระหว่างประเทศ (IHR national focal point) ของประเทศญี่ปุ่นทันทีที่ทราบผลทางห้องปฏิบัติการยืนยันติดเชื้อ เพื่อให้ได้ข้อมูลมาสอบสวนโรคเพิ่มเติมขณะนี้ผู้ป่วย 5 รายใน 6 ราย อาการดีขึ้น เมื่อผลตรวจทางห้องปฏิบัติการเป็นลบ ก็จะอนุญาตให้ออกจากโรงพยาบาล ในจํานวนนี้ รายล่าสุดรับส่งต่อจาก รพ.เอกชน แห่งหนึ่งมาที่สถาบันบําราศนราดูร เมื่อวานนี้ (3 กุมภาพันธ์ 2563) สภาพแรกรับใส่ท่อช่วยหายใจ ผลการวินิจฉัยเป็นวัณโรค และมีการติดเชื้อไวรัสโคโรนาสายพันธุ์ใหม่ 2019 ร่วมด้วย สรุปมีผู้ป่วยยืนยันติดเชื้อที่รักษาตัวในโรงพยาบาล 17 ราย กลับบ้านแล้ว 8 ราย รวมผู้ป่วยสะสม 25 ราย
สําหรับกรณีที่มีข่าวชาวเกาหลีใต้ป่วยหลังกลับจากประเทศไทยนั้น กระทรวงสาธารณสุขไทย ได้รับทราบและอยู่ระหว่างการตรวจสอบข้อมูลดังกล่าว พร้อมทั้งได้ประสานไปยังจุดประสานงานกฎอนามัยระหว่างประเทศ ของประเทศเกาหลีใต้ ซึ่งเป็นกลไกการประสานงานของประเทศสมาชิกองค์การอนามัยโลก ขณะนี้อยู่ระหว่างรอข้อมูลกลับจากกระทรวงสาธารณสุขประเทศเกาหลีใต้ และเมื่อได้รับข้อมูลแล้วกระทรวงสาธารณสุขไทยจะได้ดําเนินการสอบสวนโรคทางระบาดวิทยาเพิ่มเติม
อย่างไรก็ตาม ผู้เชี่ยวชาญด้านไวรัสวิทยา และผู้เชี่ยวชาญระบาดวิทยาของประเทศไทย รวมทั้ง รศ.(พิเศษ) นพ.ทวี โชติพิทยสุนนท์ ที่ปรึกษากรมควบคุมโรค ให้ความเห็นทางวิชาการในเบื้องต้นว่า ในกรณีที่เป็นข่าวดังกล่าว ยังไม่สามารถสรุปได้ว่าเป็นการติดโรคจากประเทศไทยหรือไม่ เนื่องจากทั้งประเทศไทยและประเทศเกาหลีใต้มีรายงานการพบผู้ป่วยติดเชื้อภายในประเทศ หรือ local transmission จึงมีความเป็นไปได้ว่าผู้ป่วยอาจได้รับเชื้อจากประเทศเกาหลีใต้หรือจากประเทศไทยก็ได้
“ขอให้มั่นใจว่า ประเทศไทยได้ดําเนินมาตรการอย่างเข้มข้น ทั้งการตรวจคัดกรองผู้โดยสารขาเข้า และเริ่มมีการตรวจคัดกรองผู้โดยสารขาออกในบางเที่ยวบิน” นายแพทย์สุวรรณชัยกล่าว
************************************4 กุมภาพันธ์2563
รัฐบาลไทย-ข่าวทำเนียบรัฐบาล-นายกรัฐมนตรีสั่งการกระทรวงแรงงาน ตรวจสอบข้อเท็จจริงข้อร้องเรียนการทุจริตคอรัปชัน หากพบหลักฐานเชื่อได้ว่าข้าราชการมีส่วนเกี่ยวข้องให้ออกจากราชการไปก่อน
วันอังคารที่ 25 กันยายน 2561
นายกรัฐมนตรีสั่งการกระทรวงแรงงาน ตรวจสอบข้อเท็จจริงข้อร้องเรียนการทุจริตคอรัปชัน หากพบหลักฐานเชื่อได้ว่าข้าราชการมีส่วนเกี่ยวข้องให้ออกจากราชการไปก่อน
นายกรัฐมนตรีสั่งการกระทรวงแรงงาน ตรวจสอบข้อเท็จจริงข้อร้องเรียนการทุจริตคอรัปชัน หากพบหลักฐานเชื่อได้ว่าข้าราชการมีส่วนเกี่ยวข้องให้ออกจากราชการไปก่อน
วันนี้ (25 กันยายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานการประชุมคณะรัฐมนตรีถึงเรื่องการตรวจสอบการทุจริตคอรัปชันของกระทรวงแรงงานว่า ได้สั่งการให้กระทรวงแรงงานแต่งตั้งคณะกรรมการตรวจสอบหาข้อเท็จจริง ว่ามีการทุจริตคอรัปชันเกิดขึ้นตั้งแต่เมื่อไหร่ โดยกล่าวยืนยันว่าหากพบการร้องเรียน และมีหลักฐานเชื่อถือได้ว่ามีข้าราชการเข้าไปมีส่วนเกี่ยวข้องกับการทุจริตคอรัปชันต่าง ๆ จะให้ข้าราชการที่เกี่ยวข้องออกจากราชการไปก่อน และนําเรื่องเข้าสู่กระบวนการตรวจสอบตามขั้นตอนต่อไป จนกว่าจะได้ข้อเท็จจริง
------------------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีถวายผ้ากฐินพระราชทานสำนักนายกรัฐมนตรี ประจำปี 2561 พร้อมถวายจตุปัจจัยจำนวน 6,939,394.41  บาท
วันศุกร์ที่ 9 พฤศจิกายน 2561
นายกรัฐมนตรีถวายผ้ากฐินพระราชทานสํานักนายกรัฐมนตรี ประจําปี 2561 พร้อมถวายจตุปัจจัยจํานวน 6,939,394.41  บาท
นายกรัฐมนตรีถวายผ้ากฐินพระราชทานสํานักนายกรัฐมนตรี ประจําปี 2561 พร้อมถวายจตุปัจจัยจํานวน 6,939,394.41  บาท
วันนี้ (9 พฤศจิกายน 2561) เวลา 14.00 น. ณ วัดชนะสงคราม แขวงชนะสงคราม เขตพระนคร กรุงเทพมหานคร พลเอก ประยุทธ์ จันทร์โอชา นายกรัฐมนตรี เป็นประธานถวายผ้าพระกฐินพระราชทานสํานักนายกรัฐมนตรี ประจําปี 2561 โดยมี รองนายกรัฐมนตรี คณะรัฐมนตรี เลขาธิการนายกรัฐมนตรี หัวหน้าส่วนราชการ ข้าราชการ และประชาชนเข้าร่วม
เมื่อนายกรัฐมนตรีเดินทางมาถึงได้ถวายความเคารพพระบรมสาทิสลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถไปยังโต๊ะหน้าพระสงฆ์ วางผ้าพระกฐินบนพานแว่นฟ้า แล้วเดินไปยังโต๊ะหมู่บูชาหน้าพระประธาน จุดธูปเทียนบูชาพระรัตนตรัย
พร้อมกันนี้ นายกรัฐมนตรีได้ถวายเครื่องบริวารกฐิน คณะรัฐมนตรี ข้าราชการชั้นผู้ใหญ่ ได้ถวายเครื่องไทยธรรมแด่พระสงฆ์ โดยยอดเงินที่ถวายผ้าพระกฐินพระราชทานสํานักนายกรัฐมนตรี ประจําปี 2561 เป็นจํานวนเงินทั้งสิ้น 6,939,394.41 บาท
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-1 ต.ค. 61 ดีเดย์โรงพยาบาลสังกัด สธ. ชวนประชาชนนำถุงผ้ามาใส่ยา
วันอังคารที่ 25 กันยายน 2561
1 ต.ค. 61 ดีเดย์โรงพยาบาลสังกัด สธ. ชวนประชาชนนําถุงผ้ามาใส่ยา
โรงพยาบาลในสังกัดกระทรวงสาธารณสุข ชวนประชาชนนําถุงผ้ามาใส่ยาทุกครั้งที่รับบริการ ตั้งแต่ 1 ตุลาคม 2561 เป็นต้นไป ร่วมกันลดการใช้พลาสติก ลดโลกร้อน
โรงพยาบาลในสังกัดกระทรวงสาธารณสุข ชวนประชาชนนําถุงผ้ามาใส่ยาทุกครั้งที่รับบริการ ตั้งแต่ 1 ตุลาคม 2561 เป็นต้นไป ร่วมกันลดการใช้พลาสติก ลดโลกร้อน
วันนี้ (25 กันยายน 2561) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้มอบนโยบายให้หน่วยงานในสังกัดส่งเสริมการรักษาสิ่งแวดล้อม มีการบริหารจัดการโรงพยาบาลให้เป็นมิตรกับสิ่งแวดล้อม (GREEN & CLEAN Hospital) ไม่ส่งผลกระทบต่อชุมชนโดยตั้งแต่ตุลาคม 2560 ที่ผ่านมา ได้ดําเนินการหลายโครงการ อาทิ การจัดการระบบบําบัดน้ําเสีย การกําจัดขยะ ลดการใช้กระดาษ ลดการใช้กล่องโฟมใส่อาหาร ลดการใช้ถุงพลาสติก เพื่อลดภาวะโลกร้อน โดยเฉพาะปัญหาขยะพลาสติกที่เกิดขึ้นปีละ2ล้านตัน แนวโน้มเพิ่มขึ้นอย่างต่อเนื่อง บางชนิดมีสารประกอบที่อันตรายต่อสุขภาพและสิ่งแวดล้อม บางชนิดไม่สามารถนํากลับมาใช้ใหม่ได้ และใช้ระยะเวลาในการย่อยสลายตามธรรมชาตินานถึง450ปี
“การลดภาวะโลกร้อนที่ทําได้ง่ายทําได้เลย และเกือบทุกโรงพยาบาลได้ทําแล้ว ก็คือการใช้ถุงผ้าใส่ยาให้ผู้ป่วยแทนการใช้ถุงพลาสติกซึ่งโรงพยาบาลทุกแห่งได้ทําความเข้าใจกับประชาชนในการเตรียมถุงผ้ามาใส่ยาเมื่อมารับบริการที่โรงพยาบาลทุกครั้ง และโรงพยาบาลหลายแห่งได้รับความร่วมมือจากประชาชนเป็นอย่างดี ทั้งนี้โรงพยาบาลสังกัดกระทรวงสาธารณสุขจะพร้อมกันไม่ใช้ถุงพลาสติกใส่ยา ในวันที่ 1 ตุลาคม 2561 ขอให้ประชาชนให้ความร่วมมือ และช่วยประชาสัมพันธ์ให้เพื่อนบ้านได้ทราบด้วย” นายแพทย์เจษฎากล่าว
********************************* 25 กันยายน 2561
รัฐบาลไทย-ข่าวทำเนียบรัฐบาล-สถานเอกอัครราชทูต ๒๐ ประเทศ ทำคลิปอวยพร "วันสงกรานต์” คนไทย  ร่วมสืบสานประเพณีสงกรานต์-ใช้มิติวัฒนธรรมเชื่อมความสัมพันธ์นานาประเทศ
วันอังคารที่ 10 เมษายน 2561
สถานเอกอัครราชทูต ๒๐ ประเทศ ทําคลิปอวยพร "วันสงกรานต์” คนไทย  ร่วมสืบสานประเพณีสงกรานต์-ใช้มิติวัฒนธรรมเชื่อมความสัมพันธ์นานาประเทศ
สถานเอกอัครราชทูต ๒๐ ประเทศ ทําคลิปอวยพร "วันสงกรานต์” คนไทยร่วมสืบสานประเพณีสงกรานต์-ใช้มิติวัฒนธรรมเชื่อมความสัมพันธ์นานาประเทศ
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า ได้รับรายงานว่า สํานักงานปลัดกระทรวง กระทรวงวัฒนธรรม (วธ.) เชิญชวนสถานเอกอัครราชทูตต่างประเทศในประเทศไทย อวยพรพี่น้องชาวไทย เนื่องในวันเทศกาลสงกรานต์ ประจําปี ๒๕๖๑ ซึ่งเทศกาลสงกรานต์เป็นวันขึ้นปีใหม่ไทยและเป็นประเพณีที่สําคัญของประเทศไทย รวมทั้งเป็นที่รู้จักของชาวต่างชาติอย่างกว้างขวาง จึงได้รับการตอบรับเป็นอย่างดี มีสถานเอกอัครราชทูตฯ ๒๐ ประเทศ ได้แก่ มาเลเซีย โคลัมเบีย ญี่ปุ่น สหราชอาณาจักร แอฟริกาใต้ แคนาดา เปรูออสเตรเลีย สหรัฐอเมริกา เกาหลีใต้ ภูฏาน โมร็อคโค ยูเครน ฝรั่งเศส จีน กัมพูชา เนเธอร์แลนด์ โปแลนด์สวีเดน และชิลี จัดทําวีดิทัศน์อวยพรวันสงกรานต์พี่น้องชาวไทย ซึ่งต้องขอขอบคุณสถานเอกอัครราชทูตฯ ทุกประเทศ ที่สร้างสรรค์จัดทําวีดิทัศน์ส่งความปรารถนาดีเนื่องในโอกาสเทศกาลสําคัญ และร่วมกันสืบสานคุณค่าประเพณีสงกรานต์ โดยจะได้มีการเผยแพร่วีดิทัศน์ดังกล่าวทั้งในประเทศไทยและต่างประเทศ เพื่อเชื่อมความสัมพันธ์ระหว่างประเทศและ ส่งเสริมการท่องเที่ยวไทยด้วยมิติวัฒนธรรมและทําให้ชาวต่างชาติได้รู้จักประเพณีสงกรานต์ รัฐมนตรีว่าการกระทรวงวัฒนธรรม กล่าวต่ออีกว่า ที่ผ่านมา สถานเอกอัครราชทูตต่างประเทศในประเทศไทยได้ให้ความร่วมมือกระทรวงวัฒนธรรม เผยแพร่ศิลปวัฒนธรรมของไทยด้วยดีตลอดมา โดยสถานเอกอัครราชทูตฯ ได้จัดทําวีดิทัศน์เนื่องในโอกาสต่างๆ อย่างต่อเนื่อง อาทิ วันภาษาไทยแห่งชาติ วันปีใหม่และวันปีใหม่ไทย ๒๕๖๑หรือวันสงกรานต์ เป็นต้น
รัฐบาลไทย-ข่าวทำเนียบรัฐบาล-หนุนพัฒนาเขตเศรษฐกิจ 3 ฝ่าย อินโดนีเซีย มาเลเซีย ไทย (IMT-GT)
วันพฤหัสบดีที่ 24 ตุลาคม 2562
หนุนพัฒนาเขตเศรษฐกิจ 3 ฝ่าย อินโดนีเซีย มาเลเซีย ไทย (IMT-GT)
วันอาทิตย์ที่ 20 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับความร่วมมือของอนุภูมิภาค พัฒนาเขตเศรษฐกิจสามฝ่าย อินโดนีเซีย - มาเลเซีย - ไทย IMT-GT ที่ปัจจุบันมีความก้าวหน้าไปมาก ทั้งการลงทุนโครงสร้างพื้นฐานเพื่อความเชื่อมโยง ที่แล้วเสร็จหลายโครงการ เช่น การปรับปรุงด่านปาดังเบซาร์ จ.สงขลา และด่านศุลกากรวังประจัน จ.สตูล รวมถึงพัฒนาการเกษตรที่เป็นมิตรกับสิ่งแวดล้อม พัฒนาการท่องเที่ยวเส้นทางวัฒนธรรมแบบผสมผสาน ท่องเที่ยวอุทยานธรณีโลก และพัฒนาอุตสาหกรรมฮาลาลที่เป็นไปตามมาตรฐานฮาลาลแต่ละประเทศ อีกทั้งยังครอบคลุมการพัฒนาอย่างยั่งยืนด้วยการพัฒนาเมืองสีเขียวลดขยะจากพลาสติก น้ําเสีย เพื่อเป็นแบบอย่างการพัฒนาพื้นที่อื่น ๆ ต่อไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดวธ.ปิดการประชุมและประกาศเจตนารมณ์ร่วมกับขั บเคลื่อนแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559-2564)
วันอังคารที่ 21 มีนาคม 2560
ปลัดวธ.ปิดการประชุมและประกาศเจตนารมณ์ร่วมกับขั บเคลื่อนแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559-2564)
ปลัดวธ.ปิดการประชุมและประกาศเจตนารมณ์ร่วมกับขับเคลื่อนแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559-2564)
วันที่ 10 มีนาคม 2560 เวลา 15.30 น. นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีปิดการประชุมและประกาศเจตนารมณ์ร่วมกับขับเคลื่อนแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559-2564) โดยมีผู้ทรงคุณวุฒิ และวัฒนธรรมจังหวัดทั่วประเทศเข้าร่วมการประชุม ณ ห้องประชุมวายุภักษ์ โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิปีงบประมาณ 2562
วันพฤหัสบดีที่ 24 ตุลาคม 2562
ผลการจัดเก็บรายได้รัฐบาลสุทธิปีงบประมาณ 2562
ผลการจัดเก็บรายได้รัฐบาลสุทธิปีงบประมาณ 2562 (ตุลาคม 2561 – กันยายน 2562) รัฐบาลจัดเก็บรายได้สุทธิ จํานวน 2,563,068 ล้านบาท สูงกว่าปีก่อน 26,123 ล้านบาท หรือร้อยละ 1.0 และสูงกว่าประมาณการตามเอกสารงบประมาณ 13,068 ล้านบาท หรือร้อยละ 0.5
ผลการจัดเก็บรายได้รัฐบาลสุทธิปีงบประมาณ 2562
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิปีงบประมาณ 2562 (ตุลาคม 2561 – กันยายน 2562) รัฐบาลจัดเก็บรายได้สุทธิ จํานวน 2,563,068 ล้านบาท สูงกว่าปีก่อน 26,123 ล้านบาท หรือร้อยละ 1.0 และสูงกว่าประมาณการตามเอกสารงบประมาณ 13,068 ล้านบาท หรือร้อยละ 0.5 โดยการจัดเก็บรายได้ของหน่วยงานอื่น กรมสรรพากร และกรมศุลกากร รวมถึงการนําส่งรายได้ของรัฐวิสาหกิจที่สูงกว่าประมาณการจํานวน 46,014 9,145 8,522 และ 1,159 ล้านบาท หรือร้อยละ 32.4 0.5 8.5 และ 0.7 ตามลําดับ ทั้งนี้ หากเทียบกับคาดการณ์ของกระทรวงการคลังแล้ว การจัดเก็บรายได้ของหน่วยงานส่วนใหญ่ใกล้เคียงกับที่คาดการณ์ไว้
นายลวรณฯ สรุปว่า จากสถานการณ์เศรษฐกิจที่ขยายตัวได้อย่างต่อเนื่อง ประกอบกับการบริหารและติดตามของกระทรวงการคลัง ส่งผลให้การจัดเก็บรายได้รัฐบาลสุทธิปีงบประมาณ 2562 เป็นไปตามเป้าหมายที่ตั้งไว้ และทําให้ฐานะการคลังของประเทศมีความเข้มแข็งเอื้อต่อการดําเนินนโยบายเพื่อสนับสนุนการขยายตัวของเศรษฐกิจในปีงบประมาณถัดไป
Government’s Net Revenue Collection: Fiscal Year 2019 (October 2018 - September 2019)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in fiscal year 2019 (October 2018 – September 2019) was 2,563,068 million baht, which was 26,123 million baht or 1.0% higher than last year and 13,068 million baht or 0.5% higher than revenue target. Revenue collection of Other Agencies, Revenue Department, and Customs Department, as well as remittances from State-owned Enterprises exceeded target by 46,014 9,145 8,522 and 1,159 million baht or 32.4% 0.5% 8.5% and 0.7% respectively. When compared to MOF’s estimation (as of June 2019), which is used for the purpose of revenue monitoring, revenue collection of most departments were close to MOF’s estimation.
In conclusion, continuous economic growth and close monitoring of the Ministry of Finance has led the government net revenue collection in fiscal year 2019 to be in line with revenue target. This will strengthen government’s fiscal balance as well as fostering future economic growth in the coming years.
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมคณะกรรมการขับเคลื่อนในการปฏิบัติงานร่วมกับ CAAi ครั้งที่ 5/2560
วันศุกร์ที่ 5 พฤษภาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมคณะกรรมการขับเคลื่อนในการปฏิบัติงานร่วมกับ CAAi ครั้งที่ 5/2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานการประชุมคณะกรรมการขับเคลื่อนในการปฏิบัติงานร่วมกับ CAAi ครั้งที่ 5/2560 เมื่อวันที่ 3 พฤษภาคม 2560 ณ ห้องประชุมกระทรวงคมนาคม
ที่ประชุมได้รับทราบความคืบหน้าการดําเนินการตรวจสอบเพื่อออกใบรับรองการเดินอากาศ (Re - certification) ซึ่งเป็นการดําเนินการร่วมกันระหว่างผู้ตรวจสอบ (Inspector) ของ CAA International Limited (CAAi) และผู้ตรวจสอบของสํานักงานการบินพลเรือนแห่งประเทศไทย (กพท.) ในลักษณะ On the job training โดยมีสายการบินจํานวน 24 สายการบิน ยื่นความจํานงเข้ารับการตรวจสอบฯ ซึ่งสายการบินบางกอกแอร์เวย์และสายการบินไทยแอร์เอเชีย ผ่านการตรวจสอบและได้รับใบรอบรองการเดินอากาศ (AOC) แล้ว ทั้งนี้ กพท. จะดําเนินการตรวจสอบฯ ทุกสายการบินอย่างเข้มงวด และคาดว่าจะสามารถออกใบรับรองฯ ให้แก่สายการบินได้ 6 สายการบิน ภายในเดือนมิถุนายน 2560 นอกจากนี้ CAAi ยินดีให้คําปรึกษาในการพัฒนาให้ กพท. เป็นหน่วยงานกํากับดูแลในระดับสากล
สําหรับการตรวจสอบการดําเนินการงานของ กพท. (Coordinated Validation Mission : ICVM) กพท. จะยื่นขอให้องค์การการบินพลเรือนระหว่างประเทศ (ICAO) เพื่อตรวจสอบฯ ประมาณปลายเดือนมิถุนายน 2560 และคาดว่าจะทราบผลการตรวจสอบประมาณปลายปี 2560
รัฐบาลไทย-ข่าวทำเนียบรัฐบาล-นายกฯ สั่งอายัดศพพยานปากเอก ทายาทกระทิงแดง ยืนยัน ใครผิดต้องได้รับโทษ
วันอาทิตย์ที่ 2 สิงหาคม 2563
นายกฯ สั่งอายัดศพพยานปากเอก ทายาทกระทิงแดง ยืนยัน ใครผิดต้องได้รับโทษ
นายกฯ สั่งอายัดศพพยานปากเอก ทายาทกระทิงแดง ยืนยัน ใครผิดต้องได้รับโทษ
เมื่อวันที่ 2 ส.ค.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ให้ความสําคัญกับคดีความที่อยู่ในความสนใจของประชาชน กรณีสํานักงานอัยการสูงสุด ไม่ส่งฟ้องทายาทนักธุรกิจชื่อดัง ขับรถชนเจ้าหน้าที่ตํารวจเสียชีวิตเมื่อปี 2555 พร้อมกันนี้ ยังได้รับทราบการเสียชีวิตของนายจารุชาติ มาดทอง อายุ 40 ปี ชาว จ.เชียงราย หนึ่งในพยานคนสําคัญ โดยนายกรัฐมนตรี ได้สั่งการเจ้าหน้าที่ที่เกี่ยวข้องให้ดําเนินการอายัดศพไว้ก่อน เพื่อนํากลับมาชันสูตรพลิกศพสืบหาการเสียชีวิตอย่างละเอียด รอบคอบ ไม่เป็นข้อกังขา คาใจของประชาชน แต่ยืนยันว่าไม่ใช่การแทรกแซงกระบวนการยุติธรรม
น.ส.ไตรศุลี กล่าวว่า สําหรับคดีดังกล่าว นายกรัฐมนตรีคาดหวังให้คณะกรรมการตรวจสอบความจริงของหน่วยงานต่าง ๆ ได้ทํางานอย่างเต็มกําลัง พร้อมให้ “คณะกรรมการตรวจสอบข้อเท็จจริงและข้อกฎหมาย กรณีคําสั่งไม่ฟ้องคดีอาญาที่อยู่ในความสนใจของประชาชน” ที่มีศาสตราจารย์พิเศษวิชา มหาคุณ เป็นประธานกรรมการ ได้นําเสนอความจริงต่อนายกรัฐมนตรีและสาธารณชน ก่อนที่จะพิจารณาว่าควรดําเนินการอย่างไรต่อไป
“นายกรัฐมนตรียืนยันว่ารัฐบาลจะอํานวยความยุติธรรมให้เกิดขึ้นในคดีดังกล่าว หากพบว่ามีการกระทําความผิดจริง คนผิดจะต้องได้รับการลงโทษ โดยคดีนี้จะไม่เป็นที่ค้างคาใจของประชาชน นอกจากนี้ ยังต้องไปดูโครงสร้างของกระบวนการยุติธรรมด้วย ว่ามีช่องโหว่หรือไม่ ควรได้รับการปรับปรุงแก้ไขอย่างไร ทั้งนี้ เพื่อให้การบังคับใช้กฎหมายเป็นไปตามเท่าเทียม ไม่เลือกปฏิบัติ ให้สัมคมเกิดข้อกังขากับกระบวนการยุติธรรมของไทย” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-เอกอัครราชทูตสหพันธ์สาธารณรัฐบราซิลประจำประเทศไทยเยี่ยมคารวะนายกรัฐมนตรี
วันพฤหัสบดีที่ 23 พฤศจิกายน 2560
เอกอัครราชทูตสหพันธ์สาธารณรัฐบราซิลประจําประเทศไทยเยี่ยมคารวะนายกรัฐมนตรี
เอกอัครราชทูตสหพันธ์สาธารณรัฐบราซิลประจําประเทศไทยเยี่ยมคารวะนายกรัฐมนตรี
วันนี้ (23 พฤศจิกายน 2560) เวลา 13.30 น. นายฆิลเบร์โต ฟอนเซกา กีมาไรช์ เด โมว์รา (H.E. Mr. Gilberto Fonseca Guimarães de Moura) เอกอัครราชทูตสหพันธ์สาธารณรัฐบราซิลประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวขอบคุณเอกอัครราชทูตสหพันธ์สาธารณรัฐบราซิล ที่ปฏิบัติหน้าที่ผลักดันความสัมพันธ์ระหว่างไทย – บราซิล อย่างแข็งขันมาตลอดการดํารงตําแหน่ง ซึ่งเอกอัครราชทูตสหพันธ์สาธารณรัฐบราซิล กล่าวแสดงความรู้สึกประทับใจในอัธยาศัยของคนไทย และยินดีที่ไทยกับบราซิลมีพัฒนาการทางความสัมพันธ์และความร่วมมือด้านต่าง ๆ อย่างสม่ําเสมอ ทั้งนี้ ขอขอบคุณรัฐบาลไทยที่ให้ความสนับสนุนแก่บราซิลมาโดยตลอด
ทั้งสองฝ่ายต่างยินดีกับความสัมพันธ์ที่เป็นไปอย่างราบรื่นมาตลอด 58 ปี โดยนายกรัฐมนตรียืนยันว่ารัฐบาลไทยพร้อมที่จะร่วมมือกับรัฐบาลบราซิลเพื่อพัฒนาความสัมพันธ์ในทุกด้าน และจะสานต่อความสัมพันธ์และความร่วมมือกับเอกอัครราชทูตบราซิลคนใหม่อย่างแข็งขันอีกด้วย
------------------------------
รัฐบาลไทย-ข่าวทำเนียบรัฐบาล-รัฐบาลปรับปรุงกฎหมายบัตรทองเพิ่มประสิทธิภาพการบริการ
วันศุกร์ที่ 7 กรกฎาคม 2560
รัฐบาลปรับปรุงกฎหมายบัตรทองเพิ่มประสิทธิภาพการบริการ
แก้ไขกฎหมายในส่วนที่เป็นการบริหารจัดการระหว่าง ก.สาธารณสุข และ สปสช. เพื่อให้มีความเข้าใจกันและทํางานประสานสอดคล้องกันมากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยืนยันไม่มีการยกเลิก หรือลดทอนสิทธิประโยชน์ในบัตรทอง โดยการปรับปรุง พ.ร.บ.หลักประกันสุขภาพแห่งชาติ พ.ศ.2545 ซึ่งใช้มานาน 15 ปี มุ่งเน้นการปรับกฎระเบียบการทํางานภายในองค์กรและระหว่างหน่วยงานด้านสาธารณสุขให้สอดคล้องกับภาวการณ์ปัจจุบัน กําหนดหลักเกณฑ์การปฏิบัติงานและการใช้จ่ายงบประมาณให้ชัดเจนมากขึ้น เพื่อแก้ปัญหาเชิงระบบที่เกิดขึ้นมาอย่างยาวนาน เช่น โรงพยาบาลรัฐขาดสภาพคล่อง ส่งผลต่อคุณภาพการให้บริการประชาชน เป็นต้น ทั้งนี้ รัฐบาลมีเป้าหมายที่จะลดภาระด้านสาธารณสุขของประชาชน โดยการเพิ่มวงเงินต่อคนต่อปี รวมทั้งสิทธิประโยชน์ใหม่หลายรายการ เช่น การคัดกรองมะเร็งลําไส้ใหญ่ วัคซีนป้องกันโรคมะเร็งปากมดลูก และค่าบริการกรณีเจ็บป่วยฉุกเฉิน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลประเมินไทยชนะ การ์ดตก กระตุ้นตลาด-ห้างสรรพสินค้า-ศูนย์การค้าเข้มงวด
วันศุกร์ที่ 26 มิถุนายน 2563
ผลประเมินไทยชนะ การ์ดตก กระตุ้นตลาด-ห้างสรรพสินค้า-ศูนย์การค้าเข้มงวด
ผู้ตรวจราชการกระทรวงดีอีเอส เผยผลสํารวจประเมินความเสี่ยงกิจการ/กิจกรรมผ่าน “ไทยชนะ” พบ “ตลาด ห้าง ศูนย์การค้า” เป็นจุดเสี่ยงน่ากังวล หลังผลประเมิน “การ์ดตก” พร้อมกระตุ้นเตือนผู้ประกอบการจริงจังเข้มงวดการใช้ไทยชนะ ส่วน “ปทุมธานี”
ผู้ตรวจราชการกระทรวงดีอีเอส เผยผลสํารวจประเมินความเสี่ยงกิจการ/กิจกรรมผ่าน “ไทยชนะ” พบ “ตลาด ห้าง ศูนย์การค้า” เป็นจุดเสี่ยงน่ากังวล หลังผลประเมิน “การ์ดตก” พร้อมกระตุ้นเตือนผู้ประกอบการจริงจังเข้มงวดการใช้ไทยชนะ ส่วน “ปทุมธานี” เป็นจังหวัดที่ประชาชนให้ความร่วมมือประเมินมากที่สุด
วันนี้ (25 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) แถลงความคืบหน้าการใช้งานแพลตฟอร์มและแอปพลิเคชัน “ไทยชนะ” โดยกล่าวว่า ผลการประเมินของประชาชนที่เข้ารับบริการในกิจการ/กิจกรรม 24 กิจการ เกี่ยวกับมาตรการป้องกันการแพร่ระบาดของโควิด 19 ในแต่ละด้าน ได้แก่ การทําความสะอาดร้านค้า สวมหน้ากาก จุดบริการล้างมือ การเว้นระยะห่าง พบว่า 5 กิจการ/กิจกรรมที่มีคะแนนเฉลี่ยต่ําสุด (จากคะแนนเต็ม 5 คะแนน) คือ 1.ตลาด ตลาดนัด ตลาดค้าส่ง หาบเร่ แผงลอย มีคะแนนเฉลี่ย 4.86 คะแนน 2.ซูเปอร์มาร์เก็ต ร้านค้าส่ง ร้านสะดวกซื้อ 4.91 คะแนน 3.การจําหน่ายสินค้าเพื่อการอุปโภคบริโภค 4.91 คะแนน 4.ห้างสรรพสินค้า ศูนย์การค้า 4.91 คะแนน และ 5.ร้านค้าปลีกธุรกิจสื่อสารโทรคมนาคม 4.92 คะแนน จะเห็นว่าคะแนนลดลงเมื่อเทียบการช่วงแรกของการผ่อนคลายมาตรการ จึงอยากกระตุ้นให้ผู้ประกอบการ โดยเฉพาะห้างสรรพสินค้า ศูนย์การค้า ต้องตระหนักและปฏิบัติตามแนวทางที่ ศบค.กําหนด ทั้งการสวมหน้ากาก ล้างมือด้วยเจลแอลกอฮอล์หรือสบู่ การเว้นระยะห่าง การลดความแออัด และการลงทะเบียนเข้า-ออก ผ่านไทยชนะ เพราะเมื่อหย่อนยานลงไป การเปิดประเทศหรือผ่อนคลายในระยะต่อไปจะกลายเป็นข้อกังขาถึงความสําเร็จที่ผ่านมาของประเทศไทยได้
นายแพทย์พลวรรธน์กล่าวต่อว่า สําหรับภาพรวมการใช้งานไทยชนะนั้น จนถึงวันที่ 25 มิถุนายน 2563 มีผู้ใช้งานทั้งสิ้น 30,792,286 คน มีกิจการ/ร้านค้าลงทะเบียน 230,768 ร้าน สัดส่วนการเช็คอิน/เช็คเอาท์ผ่านแพลตฟอร์มไทยชนะร้อยละ 55.6 ผ่านแอปพลิเคชันร้อยละ 86.7 โดยมีผู้ดาวน์โหลดใช้งาน 424,077 คน สําหรับ 5 จังหวัดที่มีสัดส่วนการประเมินกิจการ/กิจกรรมสูงสุดพบว่า จังหวัดปทุมธานีมีผู้ประเมินร้อยละ 79, นครปฐม ร้อยละ 76, กรุงเทพฯร้อยละ 76, นนทบุรีร้อยละ 75 และชลบุรีร้อยละ 74 ทั้งนี้ การร่วมกันประเมินร้านค้าและกิจกรรมจากประชาชน ถือเป็นสิ่งสําคัญที่จะช่วยกันตรวจสอบอย่างเข้มข้นในมาตรการที่กําหนดไว้ เป็นส่วนสําคัญในการร่วมกันป้องกันการแพร่กระจายของโควิด 19
“สําหรับการผ่อนคลายในระยะที่ 5 นั้น จะมีกิจกรรมที่มีความเสี่ยงสูง จึงขอยืนยันว่าการลงทะเบียนผ่านแพลตฟอร์มหรือแอปพลิเคชันไทยชนะยิ่งมีความจําเป็น เพราะเมื่อเกิดการระบาดจะช่วยในการติดตามควบคุมโรคได้เป็นอย่างดี โดยจะติดต่อตรงส่วนตัวไปยังผู้ที่เข้ามาใช้บริการในพื้นที่ที่พบการระบาด ไม่มีการเปิดเผยข้อมูลสู่สาธารณะ ย้ําว่าข้อมูลใช้เพื่อการควบคุมการระบาดของโควิด 19 เท่านั้น ส่วนปัญหาเรื่องข้อความสแปมไปยังโทรศัพท์ของผู้ใช้งานระบบ iOS ขณะนี้ ได้ประสานเจ้าของระบบดําเนินการแก้ไขแล้ว และอยู่ระหว่างติดตามอย่างต่อเนื่องเพื่อแก้ไขต่อไป” นายแพทย์พลวรรธน์กล่าว
****************************** 26 มิถุนายน 2563
******************************************
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐซูดานประจำประเทศไทยเข้าเยี่ยมคารวะนายกรัฐมนตรี
วันพุธที่ 25 กรกฎาคม 2561
เอกอัครราชทูตสาธารณรัฐซูดานประจําประเทศไทยเข้าเยี่ยมคารวะนายกรัฐมนตรี
เอกอัครราชทูตสาธารณรัฐซูดานประจําประเทศไทยเข้าเยี่ยมคารวะนายกรัฐมนตรี
วันนี้ (25 กรกฎาคม 2561) เวลา 13.30 น. นางซานา ฮะมัด อะลาวัด กูราฟี (H.E. Mrs. Sanaa Hamad Alawad Gourafi) เอกอัครราชทูตสาธารณรัฐซูดานประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ทําเนียบรัฐบาล สรุปสาระสําคัญดังนี้
นายกรัฐมนตรีกล่าวต้อนรับเอกอัครราชทูตสาธารณรัฐซูดานฯ ในนามของรัฐบาลไทย และแสดงความยินดีที่ได้รับแต่งตั้งให้ดํารงตําแหน่งเอกอัครราชทูตสาธารณรัฐซูดานประจําประเทศไทยคนแรก หลังจากที่รัฐบาลซูดานได้พิจารณาเปิดสถานเอกอัครราชทูตในประเทศไทย เมื่อเดือนกุมภาพันธ์ 2560 หวังว่าเอกอัครราชทูตสาธารณรัฐซูดานฯ จะช่วยส่งเสริมความสัมพันธ์และความร่วมมือระหว่างไทยกับซูดานให้มากยิ่งขึ้น โอกาสนี้ นายกรัฐมนตรีได้ชื่นชมซูดานที่สามารถสร้างสันติสุขและฟื้นฟูประเทศจนกลายเป็นประเทศที่มีศักยภาพสูงในหลาย ๆ ด้าน หวังว่าทั้งสองฝ่ายจะร่วมมือกันมากขึ้นทั้งในมิติการค้า การลงทุน การท่องเที่ยว การทําเหมืองแร่ เกษตรกรรม การทําประมง และสาธารณสุข เป็นต้น เพื่อสร้างผลประโยชน์ให้เพิ่มขึ้นทั้งสองประเทศ
เอกอัครราชทูตสาธารณรัฐซูดานฯ กล่าวขอบคุณรัฐบาลไทยและประชาชนที่ต้อนรับอย่างอบอุ่น พร้อมชื่นชมไทยที่เป็นมิตรประเทศซึ่งเป็นต้นแบบของความสําเร็จในการพัฒนาประเทศและมีความเชี่ยวชาญในสาขาที่ซูดานต้องการ อาทิ ด้านการสาธารณสุข การทําเหมืองแร่ และการท่องเที่ยว รวมทั้งต้องการเรียนรู้ด้านการเกษตร การทําปศุสัตว์ และอุตสาหกรรมแปรรูปอาหารจากไทย เพื่อสร้างความมั่นคงด้านอาหารให้แก่ประชาชนของซูดาน ด้านนายกรัฐมนตรียินดีสนับสนุนความร่วมมือและแลกเปลี่ยนประสบการณ์ในด้านที่ซูดานสนใจ โดยทั้งสองฝ่ายสามารถเป็นประตูเชื่อมโยงไปสู่ภูมิภาคของกันและกัน โดยไทยสามารถเป็นประตูเชื่อมโยงไปสู่อาเซียนให้แก่ซูดานได้และและไทยสามารถใช้ซูดานเป็นสะพานเชื่อมทางเศรษฐกิจการค้ากับภูมิภาคแอฟริกาและตะวันออกกลางได้เช่นกัน
นอกจากนี้ ทั้งสองฝ่ายได้แลกเปลี่ยนความคิดเห็นในเรื่องความร่วมมือของซูดานในการแก้ปัญหาความขัดแย้งในจังหวัดชายแดนภาคใต้ โดยนายกรัฐมนตรียินดีที่เอกอัครราชทูตสาธารณรัฐซูดานฯ เดินทางเยือนพื้นที่จังหวัดชายแดนภาคใต้แล้ว จึงหวังว่าเอกอัครราชทูตสาธารณรัฐซูดานฯ จะเห็นถึงแนวทางการแก้ไขปัญหาความขัดแย้งของรัฐบาล ซึ่งเน้นการส่งเสริมการพัฒนา เพื่อยกระดับสภาพชีวิตความเป็นอยู่ให้แก่ประชาชนในพื้นที่ ด้านเอกอัครราชทูตสาธารณรัฐซูดานฯ ชื่นชมรัฐบาลในการแก้ไขปัญหาความขัดแย้งในจังหวัดชายแดนภาคใต้ ซึ่งเน้นการส่งเสริมการพัฒนาในพื้นที่ หวังว่าทั้งสองฝ่ายจะได้แลกเปลี่ยนประสบการณ์ด้านดังกล่าวมากยิ่งขึ้น เพื่อนําไปปรับใช้กับพื้นที่ห่างไกลของซูดานให้พัฒนาอย่างยั่งยืน